《留隐庵老住碧芦轩》
宋代·何耕

庵中之人不见形，两脚不住以隐名。
此行有似风过海，摸索不隐闻其声。
浣花江头万僧市，抵掌笑谈儿辈惊。
一轩碧芦佛手种，霜叶戚戚如诗鸣。
此间谓是留凤处，但恐还作冥鸿征。
卷衣我亦逐师去，分取半庵栖月明。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。